(Návrh)

**RÁMCOVÁ DOHODA**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“)

(ďalej len „**Dohoda**“)

Článok I.

Zmluvné strany

|  |  |  |  |
| --- | --- | --- | --- |
| **Kupujúci:** | |  | |
| Názov: | **Slovenská republika v zastúpení Ministerstva vnútra Slovenskej republiky** | | |
| Sídlo: | Pribinova 2, 812 72 Bratislava, Slovenská republika | | |
| Zastúpený: | [●] | | |
| IČO: | 00 151 866 | | |
| DIČ: | 2020571520 | | |
| IČ DPH: | SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov) | | |
| Bankové spojenie: | Štátna pokladnica | | |
| Číslo účtu: | SK78 8180 0000 0070 0018 0023 | | |
| BIC/SWIFT kód: | SPSRSKBA | | |
| Webové sídlo (URL): | http://www.minv.sk/ | | |
| Kontaktná/oprávnená osoba:  Tel. kontakt:  E-mail: | [●]  [●]  [●] | | |
| (ďalej len „**Kupujúci**“) |  | |

a

|  |  |  |
| --- | --- | --- |
| **Predávajúci:** | |  |
| Názov: | [●] | |
| Sídlo/Miesto podnikania: | [●] | |
| Zastúpený: | [●] | |
| IČO: | [●] | |
| DIČ: | [●] | |
| IČ DPH (ak je pridelené): | [●] | |
| DIČ:  IČ DPH (ak je pridelené):  Bankové spojenie:  Číslo účtu:  BIC/SWIFT kód: | [●]  [●]  [●]  [●]  [●] | |
| Webové sídlo (URL): | [●] | |
| Zápis: | v Obchodnom registri [●] súdu [●], oddiel [●], vložka č.: [●]  *Alternatívne* v Živnostenskom registri Okresného úradu [●], číslo živ. registra: [●] | |
| Kontaktná/oprávnená osoba:  Tel. kontakt:  E-mail: | [●]  [●]  [●] | |
| (ďalej len „Predávajúci“)  (Kupujúci a Predávajúci spoločne ďalej len „**Účastníci dohody**“ alebo jednotlivo len „**Účastník dohody**“) | | |

Článok II.

Úvodné ustanovenia

**2.1.** Kupujúci uskutočnil verejnú súťaž uverejnenú vo Vestníku verejného obstarávania č. [●] zo dňa [●] pod značkou [●] na predmet zákazky „[●]“ (ďalej len „**verejné obstarávanie**“).

**2.2.** Výsledkom verejného obstarávania je výber úspešného uchádzača – Predávajúceho, s ktorým bude uzatvorená táto Dohoda.

**2.3** Táto Dohoda je čiastočne financovaná Európskou komisiou v rámci programu rescEU.

Článok III.

Predmet Dohody

**3.1.** Predmetom tejto Dohody je záväzok Predávajúceho dodať Kupujúcemu na základe samostatných vykonávacích zmlúv nové, nepoužívané vrtuľníky podľa Opisu predmetu zákazky uvedeného v Prílohe č. 1 tejto Dohody v predpokladanom počte tri (3) kusy, vrátane voliteľného príslušenstva, technickej dokumentácie, náradia, pozemného vybavenia a diagnostických zariadení, doplnkového vybavenia, prídavných zariadení a zaškolenia personálu Kupujúceho (ďalej len „**Tovar**“), bližšie špecifikované v tejto Dohode a previesť na Kupujúceho vlastnícke právo k Tovaru, ako aj záväzok Kupujúceho Tovar prevziať a uhradiť Predávajúcemu kúpnu cenu podľa čl. VII. tejto Dohody. Tovar je v Prílohe č. 2 Dohody označený číslom ako príslušná položka a označením „Tovar“.

**3.2.** Predmetom tejto Dohody je taktiež záväzok Predávajúceho poskytnúť Kupujúcemu na základe samostatných vykonávacích zmlúv služby súvisiace s prevádzkou vrtuľníka podľa Prílohy č. 2 Dohody (ďalej len „**Služby**“) a záväzok Kupujúceho Služby prevziať a uhradiť Predávajúcemu cenu podľa čl. VII. tejto Dohody. Služby sú v Prílohe č. 2 označené číslom ako príslušná položka a označením „Služba“.

**3.3** Pre vylúčenie akýchkoľvek pochybností, Kupujúci je oprávnený na základe samostatných vykonávacích zmlúv kúpiť samostatne Tovar a/alebo samostatne Službu a/alebo Tovar spolu so Službou.

**3.4** Voliteľné príslušenstvo, náradie, pozemné vybavenie, diagnostické zariadenie, doplnkové vybavenie a prídavné zariadenie, ktoré netvorí s vrtuľníkom jeden celok, je možné použiť samostatne a náklady na zaškolenie personálu Kupujúceho musia byť finančne vyčíslené samostatne.

**3.5.** Účastníci dohody sa dohodli, že ustanovenia tejto Dohody nemožno vykladať ako povinnosť Kupujúceho kúpiť všetok Tovar a/alebo Služby. Kupujúci nie je povinný zakúpiť predpokladané množstvo Tovaru a/alebo Služieb, ani vyčerpať predpokladané finančne objemy na Tovar a/alebo Služby uvedené v článku VII. tejto Dohody. Celkové zakúpené množstvo Tovarov a/alebo Služieb bude závisieť výlučne od potrieb Kupujúceho počas platnosti tejto Dohody. Pre vylúčenie akýchkoľvek pochybností, samostatné Služby je možné poskytnúť, resp. uzavrieť vykonávaciu zmluvu na poskytnutie Služieb až po dodaní a prevzatí minimálne 1 ks vrtuľníka.

**Článok IV.**

**Vykonávacia zmluva**

* 1. Účastníci dohody sa dohodli, že za účelom kúpy Tovaru a/alebo Služieb podľa tejto Dohody uzatvoria samostatné vykonávacie zmluvy podľa ustanovení § 269 ods. 2 Obchodného zákonníka, v ktorej budú špecifikované všetky detaily kúpy Tovaru a/alebo Služieb, ktorej vzor tvorí prílohu č. 7 tejto Dohody (ďalej len jednotlivo „**Vykonávacia zmluva**“ a spoločne „**Vykonávacie zmluvy**“).
  2. Zmluvné strany sa dohodli, že Vykonávacie zmluvy uzatvárané na základe tejto Dohody budú zodpovedať podmienkam dohodnutým v tejto Dohode, najmä s ohľadom na špecifikáciu Tovaru a/alebo Služieb, maximálne ceny za Tovar a/alebo Služby a práva a povinnosti Účastníkov dohody dohodnuté v tejto Dohode.
  3. Na základe potreby Kupujúceho, Kupujúci písomne vyzve Predávajúceho na uzatvorenie Vykonávacej zmluvy. Výzva musí obsahovať podrobný opis Tovaru a/alebo Služieb alebo jeho/ich vymedzených častí v súlade s Opisom predmetu zákazky, ktorý má byť predmetom Vykonávacej zmluvy (ďalej len „**OPZ**“). OPZ bude tvoriť neoddeliteľnú súčasť Vykonávacej zmluvy.
  4. Účastníci dohody sa zaväzujú uzatvoriť Vykonávaciu zmluvu do deväťdesiat (90) dní od doručenia výzvy Kupujúceho na uzatvorenie Vykonávacej zmluvy Predávajúcemu. Predávajúci nie je oprávnený odmietnuť uzatvorenie Vykonávacej zmluvy.
  5. Predávajúci sa zaväzuje dodávať a/alebo poskytovať za podmienok stanovených touto Dohodou a Vykonávacou zmluvou Kupujúcemu Tovar a/alebo Služby a Kupujúci sa zaväzuje Tovar a/alebo Služby prevziať a zaplatiť cenu dohodnutú v súlade s podmienkami Dohody a Vykonávacej zmluvy.

**Článok V.**

**Doba trvania Dohody**

1. Táto Dohoda sa uzatvára na dobu určitú, na obdobie šiestich (6) rokov odo dňa nadobudnutia jej účinnosti alebo do vyčerpania celkového finančného limitu uvedeného v bode 7.5 čl. VII Dohody, podľa toho, ktorá skutočnosť nastane skôr. Pre vylúčenie pochybností za celkový finančný limit sa bude považovať suma navýšená o valorizáciu podľa bodu 7.5 čl. VII Dohody.
2. Tovar a/alebo Služby budú Kupujúcemu dodávané a/alebo poskytované priebežne, počas doby trvania tejto Dohody, a to na základe samostatných Vykonávacích zmlúv.

Článok VI.

Dodacie podmienky

* 1. Tovar a/alebo Služby musia spĺňať špecifikáciu uvedenú v OPZ podľa Prílohy č. 1 tejto Dohody.
  2. Pre vylúčenie akýchkoľvek pochybností sa dodacie podmienky Tovaru primerane a v aplikovateľnom rozsahu vzťahujú aj poskytovanie Služieb.
  3. Predávajúci záväzne vyhlasuje, že ním dodávaný Tovar a/alebo Služby spĺňajú požadovanú kvalitu podľa požiadaviek Kupujúceho v súlade s podmienkami verejného obstarávania a požiadavkami príslušných platných technických alebo iných noriem a všeobecne záväzných právnych predpisov. Predávajúci záväzne vyhlasuje, že Tovar nie je zaťažený právami tretích osôb.
  4. Predávajúci sa zaväzuje dodať Tovar a/alebo Služby v lehote dodania a v mieste dodania uvedených v Prílohe č. 3 tejto Dohody.
  5. Vlastnícke právo k Tovaru a nebezpečenstvo škody na Tovare prechádza na Kupujúceho okamihom prevzatia Tovaru v zmysle tejto Dohody a príslušnej Vykonávacej zmluvy na základe písomného preberacieho protokolu podpísaného zástupcami oboch Účastníkov dohody.
  6. Poskytnutie a prevzatie Služieb v zmysle tejto Dohody a Vykonávacej zmluvy bude dokladované na základe písomného preberacieho protokolu podpísaného zástupcami oboch Účastníkov dohody.
  7. Na dodanie Tovaru sa uplatní doložka INCOTERMS 2020 DDP do miesta dodania Tovaru špecifikovaného v Prílohe č. 3 tejto Dohody.
  8. Predávajúci sa zaväzuje dodať Tovar a/alebo Služby v dohodnutej kvalite a v bezchybnom stave v súlade s OPZ, touto Dohodou, Vykonávacou zmluvou, dohodnutými technickými a funkčnými charakteristikami, platnými všeobecne záväznými právnymi predpismi a technickými normami. Predávajúci je povinný spolu s odovzdaním Tovaru odovzdať Kupujúcemu aj dokumentáciu týkajúcu sa Tovaru uvedenú v Prílohe č. 3 Dohody, a to vždy v slovenskom jazyku alebo spolu s prekladom do slovenského jazyka, za ktorého správnosť zodpovedá Predávajúci, pokiaľ sa Účastníci dohody nedohodnú inak. Predávajúci je povinný pri odovzdaní Tovaru uskutočniť zaškolenie personálu Kupujúceho v rozsahu uvedenom v Prílohe č. 3 tejto Dohody.
  9. Predávajúci zabezpečí aj súvisiace služby spojené s dodaním Tovaru na miesto dodania, a to najmä služby súvisiace s vyložením Tovaru v mieste dodania.
  10. Najneskôr stoosemdesiat (180) dní pred posledným dňom dodania Tovaru je Predávajúci povinný oznámiť Kupujúcemu dátum dodania Tovaru, pričom navrhne viac možných termínov dodania a prevzatia Tovaru (v lehote na dodanie Tovaru) tak, aby mal Kupujúci aspoň stodvadsať (120) dní na prípravu dodania a prevzatia Tovaru. Kupujúci sa zaväzuje potvrdiť písomne jeden z navrhnutých termínov dodania a prevzatia Tovaru. Kupujúci zabezpečí pri dodávke a prevzatí Tovaru všetku súčinnosť, ktorú možno od neho spravodlivo žiadať.
  11. Tovar a/alebo Služby musia byť dodané/poskytnuté v súlade s OPZ v štandardoch akceptovaných pre dodávku Tovaru/poskytnutie Služieb a jeho/ich jednotlivých častí (napr. riadne zabalený Tovar tam, kde je to aplikovateľné). Prevzatie Tovaru dodaného do miesta dodania Tovaru sa uskutoční fyzickým prevzatím Tovaru, kontrolou množstva a kvality dodaného Tovaru a podpisom preberacieho protokolu splnomocneným zástupcom Predávajúceho a Kupujúceho. V preberacom protokole bude uvedené presné množstvo a druh dodaného Tovaru, vyjadrenie, či dodávka Tovaru je úplná a či pri prevzatí Tovar zodpovedal požiadavkám podľa OPZ, tejto Dohody a príslušnej Vykonávacej zmluvy. Po realizácii podrobného overenia kvality a úplnosti dodávaného Tovaru Kupujúci v preberacom protokole vyznačí riadne dodanie Tovaru. V prípade zistenia vád dodávaného Tovaru, tieto sa vyznačia v preberacom protokole. V prípade, ak Kupujúci prevezme Tovar s vadou/ami, je povinný tieto vady popísať v Preberacom protokole s určením termínu na odstránenie vady/vád bez zbytočného odkladu. Prevzatie Služieb sa rovnako uskutoční na základe písomného protokolu, v ktorom Kupujúci vyznačí riadne a úplné poskytnutie Služieb Predávajúcim. V prípade poskytnutia Služieb s vadami, Kupujúci bezodkladne nahlási Predávajúcemu vady s určením termínu na odstránenie vady, resp. s určením nového termínu riadneho poskytnutia Služieb, a to v súlade s čl. VIII., bodom 8.2. Dohody. Preberací protokol môže byť podkladom pre fakturácie až po odstránení vád dodávky Tovaru/poskytnutých Služieb a vyznačení uspokojivého dodania Tovaru/poskytnutia Služieb. K preberaciemu protokolu bude priložený dodací list Predávajúceho.
  12. Podrobné overenie kvality, funkčnosti a úplnosti dodávaného Tovaru zrealizuje Kupujúci najneskôr tridsať (30) dní pred fyzickým dodaním a prevzatím Tovaru a všetkých jeho častí, s ohľadom na požiadavky podľa OPZ, tejto Dohody, príslušnej Vykonávacej zmluvy, ako aj podľa príslušných všeobecne záväzných právnych predpisov.

**6.11.** V prílohe č. 4 tejto Dohody sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

**6.12.** Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v prílohe č. 4 tejto Dohody, a to bezodkladne po tom, ako sa o tejto skutočnosti dozvie.

**6.13.** V prípade zmeny subdodávateľa je Predávajúci povinný najneskôr do piatich (5) pracovných dní odo dňa zmeny subdodávateľa predložiť Kupujúcemu informácie o novom subdodávateľovi v rozsahu údajov podľa bodu 6.11 tohto článku Dohody a predmety subdodávok.

**6.14.** Predávajúci vyhlasuje, že v čase uzatvorenia tejto Dohody je zapísaný v registri partnerov verejného sektora v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „**register partnerov verejného sektora**“), pokiaľ sa ho povinnosť zápisu do registra partnerov verejného sektora týka. Ak sa na strane Predávajúceho ako Účastníka dohody podieľa skupina dodávateľov podľa § 37 zákona o verejnom obstarávaní, má každý člen tejto skupiny dodávateľov povinnosť byť zapísaný v registri partnerov verejného sektora.

**6.15.** Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora.

**6.16.** Povinnosti Predávajúceho vrátane pravidiel výberu subdodávateľa platia aj pri zmene subdodávateľa počas doby platnosti tejto Dohody.

**6.17.** Predávajúci zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok plnenia vykonaného na základe zmluvy o subdodávke.

**6.18.** V prípade, že Predávajúci, jeho subdodávateľ podľa zákona o verejnom obstarávaní alebo subdodávateľ podľa zákona o registri partnerov verejného sektora, má povinnosť byť zapísaný v registri partnerov verejného sektora, Predávajúci vyhlasuje, že jeho konečným užívateľom výhod zapísaným v registri partnerov verejného sektora, rovnako ani konečným užívateľom výhod jeho subdodávateľa podľa zákona o verejnom obstarávaní alebo subdodávateľa podľa zákona o registri partnerov verejného sektora, nie je osoba uvedená v § 11 ods. 1 písm. c) zákona o verejnom obstarávaní.

Článok VII.

Kúpna cena a platobné podmienky

* 1. Kúpna cena za Tovar bola určená v zmysle zákona NR SR č. 18/1996 Z. z. o cenách v znení neskorších predpisov (ďalej len „**Zákon o cenách**“) a vyhlášky Ministerstva financií Slovenskej republiky č. 87/1996 Z. z., ktorou sa vykonáva Zákon o cenách. Kupujúci sa zaväzuje zaplatiť na Tovar cenu, ktorá je uvedená v Prílohách č. 2 a 3 Dohody.
  2. Cena za Služby bola určená v zmysle Zákon o cenách a vyhlášky Ministerstva financií Slovenskej republiky č. 87/1996 Z. z., ktorou sa vykonáva Zákon o cenách. Kupujúci sa zaväzuje zaplatiť za Služby cenu, ktorá je uvedená v Prílohách č. 2 a 3 tejto Dohody.
  3. Maximálny finančný limit za položku č. 1 Tovaru podľa OPZ „Vrtuľník“ je vo výške [●] EUR, pričom tento limit je možné použiť výhradne na kúpu tejto položky Tovaru podľa OPZ.
  4. Maximálny finančný limit na ostatné položky Tovaru podľa OPZ a na položky Služieb podľa OPZ je vo spolu výške [●] EUR, pričom tento finančný limit je možné použiť výhradne na kúpu ostatných položiek Tovaru a kúpu Služieb podľa OPZ.
  5. Celkový finančný limit tejto Dohody spolu podľa bodu 7.3. (položka č. 1 OPZ Tovaru „Vrtuľník“) a 7.4. (ostatné položky Tovaru a Služby podľa OPZ) tohto článku je vo výške [●] EUR (ďalej len „**Cena**“).

Účastníci dohody sa dohodli, že Cena sa bude každoročne automaticky valorizovať o 4% z hodnoty Ceny. Prvá valorizácia (t. j. zvýšenie) nastane ku dňu 01.01. kalendárneho roka nasledujúceho po roku, v ktorom bola uzavretá táto Dohoda. Ďalšia valorizácia Ceny nastane automaticky ku dňu 01.01. každého nasledujúceho roka počas trvania tejto Dohody. Predávajúci každoročne novú hodnotu Ceny navýšenú o valorizáciu oznámi písomne Kupujúcemu v lehote do desiatich (10) dní odo dňa vzniku nároku na valorizáciu Ceny podľa tejto Dohody. Valorizácia Ceny sa bude počítať z hodnoty Ceny zvýšenej o valorizáciu za predchádzajúci rok oznámenú Predávajúcim Kupujúcemu podľa tohto bodu. V prípade, ak prvá valorizácia nastane v roku 2027, výška prvej valorizácie bude 8% z hodnoty Ceny. Pre vylúčenie pochybností, výška valorizácie 8% z hodnoty Ceny sa týka len prvej valorizácie za splnenia podmienok podľa tohto bodu Dohody. Pre všetky ďalšie valorizácie hodnoty Ceny bude platiť výška 4% z hodnoty Ceny. Kupujúci si vyhradzuje právo rokovať s Predávajúcim o výške Ceny pred uzavretím Vykonávacej zmluvy podľa tejto Dohody. V Cene budú, bez ohľadu na akékoľvek obchodné zvyklosti inak bežné v odvetví, zahrnuté všetky náklady súvisiace s plnením záväzkov Predávajúceho spojené s dodaním Tovaru a/alebo Služieb, najmä dopravné náklady do miesta dodania, balné, náklady vykladania Tovaru v mieste dodania, poistenie do času prechodu nebezpečenstva škody na Tovare na Kupujúceho, dovozné clá, iné dane a poplatky súvisiace s dovozom, poplatky súvisiace s certifikáciou výrobkov, správne a obdobné poplatky vyberané akýmkoľvek orgánom verejnej moci, ako aj dodanie dokumentácie, ktorá je nevyhnutná na užívanie Tovaru alebo s nimi súvisí. V Cene sú zahrnuté všetky náklady na zaškolenie personálu v sídle Kupujúceho, resp. jeho organizačnej zložky, ako aj ostatné náklady súvisiace s dodaním Tovaru.

* 1. Ak je Predávajúci platiteľom DPH, k fakturovanej Cene bude pripočítaná daň z pridanej hodnoty stanovená v súlade so všeobecnými záväznými právnymi predpismi platnými v čase dodania Tovaru a/alebo Služieb Kupujúcemu.
  2. Výška a spôsob úhrady zálohových platieb budú upravené vo Vykonávacej zmluve. Úhrada Ceny sa uskutoční po prevzatí Tovaru a/alebo Služieb Kupujúcim, formou prevodu na bankový účet Predávajúceho uvedený v Prílohe č. 3 tejto Dohody. Bezhotovostný platobný styk sa uskutoční prostredníctvom finančného ústavu Kupujúceho na základe faktúry, ktorej splatnosť je dohodnutá v Prílohe č. 3 Dohody. Faktúra sa považuje za uhradenú dňom odpísania finančných prostriedkov z účtu Kupujúceho na účet Predávajúceho.
  3. Neoddeliteľnou súčasťou faktúry bude preberací protokol s vyznačením riadneho dodania Tovaru a/alebo Služieb potvrdený oboma Účastníkmi dohody.
  4. Faktúra musí spĺňať všetky náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov. V prípade, že faktúra bude obsahovať nesprávne alebo neúplné údaje, Kupujúci je oprávnený ju vrátiť a Predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota jej splatnosti a nová začne plynúť prevzatím nového, resp. upraveného daňového dokladu.
  5. Pre vylúčenie akýchkoľvek pochybností sa platobné podmienky Tovaru primerane a v aplikovateľnom rozsahu vzťahujú aj na poskytovanie Služieb.

Článok VIII.

Záručná doba a zodpovednosť za vady

* 1. Predávajúci zodpovedá v súlade s príslušnými ustanoveniami Obchodného zákonníka za vady dodaného Tovaru a/alebo Služieb.
  2. V prípade, ak Predávajúci poskytne Službu Kupujúcemu s vadami, t. j. v rozpore s touto Dohodu a/alebo Vykonávacou zmluvou a/alebo všeobecne záväznými právnymi predpismi a/alebo požiadavkami príslušných platných technických alebo iných noriem, zaväzuje sa Predávajúci tieto vady odstrániť na vlastné náklady a/alebo poskytnúť Kupujúcemu na vlastné náklady náhradnú Službu rovnakého druhu a kvality do tridsiatich (30) dní odo dňa uplatnenia písomnej reklamácie vady Služby zo strany Kupujúceho.
  3. Záručná doba dodaného Tovaru, vrátane príslušenstva a výbavy, ktorá je súčasťou Tovaru, je uvedená v Prílohe č. 3. Záručná doba sa predlžuje o dobu, počas ktorej sú v rámci záručnej opravy odstraňované vady, za ktoré zodpovedá Predávajúci a Kupujúci nemôže Tovar riadne užívať.
  4. Predávajúci zodpovedá za to, že dodaný Tovar bude mať počas záručnej doby vlastnosti vymedzené v OPZ a v príslušných normách a že Tovar bude spôsobilý na riadne použitie za účelom, na aký sa Tovar obvykle používa.
  5. Kupujúci je povinný písomne oznámiť Predávajúcemu vady Tovaru bez zbytočného odkladu po ich zistení, najneskôr do konca dohodnutej záručnej doby (ďalej len „**Uplatnenie záruky**“).
  6. Uplatnenie záruky musí najmä obsahovať:

1. číslo a dátum uzatvorenia Vykonávacej zmluvy,
2. popis vady akosti Tovaru alebo spôsob ako sa vada akosti Tovaru prejavuje.
   1. V uplatnení záruky je Kupujúci povinný určiť, aké nároky si uplatňuje zo záruky. Kupujúci je oprávnený podľa svojho uváženia:
3. požadovať odstránenie vád dodaním náhradného Tovaru alebo jeho časti za vadný Tovar, dodanie chýbajúceho Tovaru a požadovať odstránenie právnych vád,
4. požadovať odstránenie vád opravou Tovaru, ak sú vady opraviteľné,
5. požadovať primeranú zľavu z ceny Tovaru, alebo
6. odstúpiť od tejto Dohody a požadovať vrátenie zaplatenej Ceny za Tovar, resp. jeho časť vykazujúce vady akosti.
   1. Po uplatnení záruky je Predávajúci povinný v súlade so Systémom poskytovania záruk tvoriaceho Prílohu č. 6 tejto Dohody realizovať bezodkladne také plnenia, ktorými sa dosiahne spôsobilosť Tovaru na použitie za účelom, na aký sa Tovar obvykle používa.
   2. Predávajúci je povinný písomne sa vyjadriť k Uplatneniu záruky do siedmich (7) dní. Ak sa Predávajúci v tejto lehote nevyjadrí, má sa za to, že Uplatnenie záruky je oprávnené a Predávajúci súhlasí s oznámenými vadami akosti Tovaru (ďalej len „**Oprávnená reklamácia**“).
   3. V prípade nárokov z Oprávnenej reklamácie podľa bodu 8.7., písm. c) a d) je Predávajúci povinný vystaviť a doručiť Kupujúcemu dobropis (oprava základu dane s náležitosťami podľa príslušných všeobecne záväzných právnych predpisov) so splatnosťou tridsať (30) kalendárnych dní odo dňa jeho doručenia Kupujúcemu.
   4. V prípade nárokov z Oprávnenej reklamácie podľa bodu 8.7., písm. a) a b) je Predávajúci povinný postupovať v súlade so Systémom poskytovania záruk tvoriaceho Prílohu č. 6 tejto Dohody.
   5. Uplatnením záruky zo strany Kupujúceho podľa bodu 8.5. tohto článku a/alebo písomnej reklamácie vád Služieb zo strany Kupujúceho podľa bodu 8.2 tohto článku, nie je dotknutý jeho nárok na náhradu škody.

Článok IX.

**Zmluvné pokuty a úroky z omeškania**

* 1. Pre prípad nedodržania podmienok tejto Dohody dohodli Účastníci dohody nasledovné zmluvné pokuty a úroky z omeškania:

1. za omeškanie Predávajúceho s dodaním Tovaru a/alebo jeho časti a/alebo Služby, vrátane dokumentácie podľa čl. VI., bodu 6.8. tejto Dohody je Kupujúci oprávnený uplatniť si voči Predávajúcemu zmluvnú pokutu za každý, aj začatý deň omeškania vo výške 0,05 % z Ceny Tovaru a/alebo jeho časti a/alebo Služby, s dodávkou ktorého/ktorej je v omeškaní,
2. za omeškanie Kupujúceho so zaplatením Ceny alebo jej časti je Predávajúci oprávnený uplatniť si zákonný úrok z omeškania z nezaplatenej Ceny alebo jej časti za každý, aj začatý deň omeškania,
3. za omeškanie Predávajúceho s odstránením vady Tovaru a/alebo jeho časti a/alebo Služby v lehote určenej v Systéme poskytovania záruk tvoriacich Prílohu č. 5 tejto Dohody a/alebo podľa čl. VIII. bod 8.2. tejto Dohody je Kupujúci oprávnený uplatniť si voči Predávajúcemu zmluvnú pokutu vo výške 10 000,- EUR (slovom: desaťtisíc euro) za každý, aj začatý deň omeškania,
4. v prípade, že Predávajúci dodá Kupujúcemu Tovar a/alebo jeho časť a/alebo Služby, ktorý/á nebude spĺňať stanovené požiadavky na Tovar a/alebo Služby podľa OPZ, tejto Dohody a Vykonávacej zmluvy, resp. v prípade nedodania Tovaru a/alebo Služby v súlade s Vykonávacou zmluvou je Kupujúci oprávnený uplatniť si zmluvnú pokutu vo výške ceny Tovaru a/alebo jeho časti a/alebo ceny Služby dohodnutej v príslušnej Vykonávacej zmluve,
5. v prípade nepravdivosti vyhlásení Predávajúceho, ktoré sú uvedené v čl. VI., bodoch 6.14. a 6.18. tejto Dohody, je Predávajúci povinný zaplatiť Kupujúcemu zmluvnú pokutu vo výške 30 000,- EUR.
   1. Účastníci dohody vyhlasujú, že nepovažujú výšku zmluvných pokút za neprimeranú, ale ju považujú za zodpovedajúcu významu povinností, ktoré ochraňuje.
   2. Zaplatením zmluvnej pokuty Predávajúcim podľa bodu 9.1. tohto článku Dohody nezaniká nárok Kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.
   3. Nárok na zmluvnú pokutu nevzniká vtedy, ak sa preukáže, že omeškanie je spôsobené okolnosťami vylučujúcimi zodpovednosť (vyššia moc). Zmluvnú pokutu zaplatí Predávajúci Kupujúcemu v lehote tridsiatich (30) dní odo dňa doručenia faktúry do sídla Kupujúceho. Pre účely tejto Dohody sa za vyššiu moc považujú udalosti, ktoré nie sú závislé od konania Účastníkov dohody, a ktoré nemôžu Účastníci dohody ani predvídať ani nijakým spôsobom priamo ovplyvniť, a to najmä vojna, mobilizácia, povstanie, živelné pohromy, požiare, embargo, karantény. Oslobodenie od zodpovednosti za nesplnenie dodania Tovaru a/alebo Služieb trvá po dobu pôsobenia vyššej moci, najviac však dva (2) mesiace. Po uplynutí tejto doby sa Účastníci dohody dohodnú o ďalšom postupe. Ak nedôjde k dohode, má Kupujúci právo odstúpiť od tejto Dohody.

Článok X.

**Skončenie Dohody**

* 1. Účastníci dohody sa dohodli, že Dohodu je možné skončiť:

1. písomnou dohodou Účastníkov dohody, a to dňom uvedeným v takejto dohode; v dohode o skončení sa súčasne upravia nároky Účastníkov dohody vzniknuté na základe alebo v súvislosti s touto Dohodou,
2. písomným odstúpením od Dohody v prípade podstatného porušenia Dohody,
3. písomnou výpoveďou v súlade s bodom 10.7. tohto článku.
   1. Odstúpenie od Dohody sa uskutoční písomným oznámením odstupujúceho Účastníka dohody adresovaným druhému Účastníkovi dohody zároveň s uvedením dôvodu odstúpenia od Dohody a je účinné okamihom jeho doručenia druhému Účastníkovi dohody. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu Účastníka dohody uvedeného v čl. I tejto Dohody.
   2. Za podstatné porušenie Dohody sa považuje, ak:
4. je Predávajúci v omeškaní s dodaním Tovaru a/alebo Služieb podľa Vykonávacej zmluvy oproti dohodnutému termínu plnenia o viac ako tridsať (30) dní bez uvedenia dôvodu, ktorý by omeškanie ospravedlňoval (vyššia moc),
5. Cena bude fakturovaná v rozpore s podmienkami dohodnutými v tejto Dohode,
6. Predávajúci dodá Kupujúcemu Tovar a/alebo Služby takých parametrov, ktoré sú v rozpore s touto Dohodou a/alebo Vykonávacou zmluvou,
7. je Kupujúci v omeškaní so zaplatením faktúry o viac ako šesťdesiat (60) dní po lehote jej splatnosti,
8. Predávajúci poruší jeho povinnosti podľa čl. VI., bodov 6.11. až 6.18. tejto Dohody.
   1. Kupujúci je oprávnený písomne odstúpiť od tejto Dohody aj v prípade, ak:
9. proti Predávajúcemu začalo konkurzné konanie alebo reštrukturalizácia,
10. Predávajúci vstúpil do likvidácie,
11. Predávajúci koná v rozpore s touto Dohodou, Vykonávacou zmluvou a/alebo všeobecne záväznými právnymi predpismi a na písomnú výzvu Kupujúceho toto konanie a jeho následky v určenej primeranej lehote neodstráni,
12. si zvolí odstúpenie ako nárok z vadného plnenia podľa § 436 Obchodného zákonníka.
    1. Odstúpenie od Dohody má následky stanovené príslušnými ustanoveniami Obchodného zákonníka, pokiaľ sa Účastníci dohody písomne nedohodnú inak.
    2. Ukončením Dohody nie sú dotknuté ustanovenia týkajúce sa zodpovednosti za vady, sankcií, náhrady škody a ďalších ustanovení tejto Dohody, z ktorých povahy vyplýva, že majú byť zachované aj po ukončení tejto Dohody.
    3. Túto Dohodu je ktorýkoľvek Účastník dohody oprávnený písomne vypovedať aj bez udania dôvodu, s výpovednou lehotou tri (3) mesiace, ktorá začína plynúť prvým dňom mesiaca nasledujúceho po mesiaci, v ktorom bola písomná výpoveď doručená druhému Účastníkovi dohody.

Článok XI.

Spoločné a záverečné ustanovenia

* 1. Akákoľvek písomnosť alebo iné správy, ktoré sa doručujú v súvislosti s touto Dohodou (každá z nich ďalej ako „oznámenie“) musia byť:

1. v písomnej podobe,
2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom Dohody.
   1. Oznámenia poskytované Účastníkmi dohody budú zaslané na adresu uvedenú v Prílohe č. 3 Dohody alebo inej osobe alebo na inú adresu, ktorú si Účastníci priebežne písomne oznámia v súlade s týmto článkom Dohody.
   2. Oznámenie nadobúda účinnosť okamihom jeho prevzatia a má sa za prevzaté:
3. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
4. v čase jeho doručenia, ale najneskôr v piaty (5.) deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
5. v čase jeho doručenia, ale najneskôr nasledujúci deň po jeho odoslaní, pokiaľ sa doručuje prostredníctvom elektronickej pošty.
   1. V prípade zmeny obchodného mena, názvu, sídla, právnej formy, štatutárnych orgánov alebo i spôsobu ich konania za Účastníka dohody, oznámi Účastník dohody, ktorej sa niektorá z uvedených zmien týka, písomnou formou túto skutočnosť druhému Účastníkovi dohody a to bez zbytočného odkladu, inak povinný Účastník dohody zodpovedá za všetky škody z toho vyplývajúce alebo náklady, ktoré v tejto súvislosti musel vynaložiť druhý Účastník dohody. V prípade zmeny bankového spojenia a/alebo čísla účtu, uzatvoria Účastníci dohody písomný dodatok k tejto Dohode v súlade s bodom 11.6. tohto článku Dohody.
   2. V prípade, ak bude akékoľvek z ustanovení tejto Dohody považované za neplatné, nevymáhateľné či neúčinné, nebude mať táto skutočnosť vplyv na platnosť ostatných ustanovení tejto Dohody. Namiesto neplatného, nevymáhateľného, či neúčinného ustanovenia, bude platiť také ustanovenie, ktoré čo najviac zodpovedá zmyslu a účelu neúčinného ustanovenia.
   3. Táto Dohoda môže byť doplnená alebo zmenená v súlade so všeobecne záväznými právnymi predpismi len písomnými a očíslovanými dodatkami, ktoré sa po podpísaní obidvoma Účastníkmi dohody stávajú neoddeliteľnou súčasťou tejto Dohody.
   4. V ostatných právach a povinnostiach touto Dohodou neupravených platia príslušné ustanovenia Obchodného zákonníka a ostatných všeobecne záväzných právnych predpisov platných na území Slovenskej republiky.
   5. Predávajúci sa zaväzuje pri plnení tejto Dohody dodržiavať platné a účinné všeobecne záväzné právne predpisy Slovenskej republiky, ako aj právne akty EÚ v oblasti fondov EÚ a obdobných finančných nástrojov a primerane v rozsahu vzťahujúcom sa na Predávajúceho, aj rešpektovať ostatné pravidlá vydané na ich základe. Predávajúci berie na vedomie a súhlasí s oprávnením Kupujúceho a oprávnených orgánov v zmysle právnych predpisov Slovenskej republiky a Európskej únie vykonávať kontrolu u Predávajúceho, umožniť vstup do kontrolovaných objektov oprávnenej osobe Kupujúceho a ostatným orgánom kontroly a auditu zo strany poskytovateľa finančných prostriedkov EÚ (RO, SO/RO), poskytnúť vyžiadanú dokumentáciu od Predávajúceho, zabezpečiť prítomnosť oprávnených osôb zo strany Predávajúceho, prijatie nápravných opatrení a definovanie termínov na odstránenie zistených nedostatkov.
   6. Účastníci dohody sa dohodli, že prípadné spory vyplývajúce z plnenia tejto Dohody budú riešiť najprv dohodou alebo zmierom. Pokiaľ nedôjde k vyriešeniu veci dohodou alebo zmierom, všetky spory alebo nároky vyplývajúce z tejto Dohody alebo v súvislosti s touto Dohodou, vrátane sporov týkajúcich sa jej platnosti, porušenia, skončenia alebo anulovania budú s konečnou platnosťou urovnané pred vecne a miestne príslušným súdom Slovenskej republiky.
   7. Účastníci dohody vyhlasujú, že túto Dohodu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.
   8. Táto Dohoda nadobúda platnosť dňom jej podpisu obidvoma Účastníkmi dohody a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR. Zverejnenie Dohody v Centrálnom registri zmlúv zabezpečí Kupujúci.
   9. Táto Dohoda je vyhotovená v piatich (5) rovnopisoch s platnosťou originálu, dva (2) rovnopisy zostanú Predávajúcemu a tri (3) rovnopisy zostanú Kupujúcemu.
   10. Dohoda má nasledujúce prílohy, ktoré tvoria jej neoddeliteľnú súčasť. V prípade rozporov medzi ustanoveniami Dohody a jej príloh, majú prednosť ustanovenia uvedené v prílohách.
6. Príloha č. 1: Opis predmetu zákazky, vlastný návrh plnenia
7. Príloha č. 2: Štruktúrovaný rozpočet kúpnej ceny
8. Príloha č. 3: Tabuľka
9. Príloha č. 4: Zoznam subdodávateľov
10. Príloha č. 5: Systém poskytovania záruk
11. Príloha č. 6: Vzor Vykonávacej zmluvy

V [●] dňa [●] V [●] dňa: [●]

Za Kupujúceho: Za Predávajúceho:

....................................................... .......................................................

[●] [●]

[●] [●]

**PRÍLOHA č. 1**

**OPIS PREDMETU ZÁKAZKY, VLASTNÝ NÁVRH PLNENIA**

**PRÍLOHA č. 2**

**ŠTRUKTÚROVANÝ ROZPOČET KÚPNEJ CENY**

**PRÍLOHA č. 3**

| **Označenie** | **Popis** |
| --- | --- |
| **Miesto dodania**  (čl. 6.4. Dohody) | Tak ako je špecifikované v Prílohe č. 1 Dohody |
| **Lehota dodania**  (čl. 6.4. Dohody) | Tak ako je špecifikované v Prílohe č. 1 Dohody. |
| **Dokumentácia k Tovaru**  (čl. 6.8. Dohody) | príslušné osvedčenia, atesty, certifikáty a protokoly o vykonaných skúškach, osvedčenia, záznam zaškolenia personálu Kupujúceho, návod na obsluhu a údržbu  ako aj dokumentáciu potrebnú na prevádzku, riadenie zachovania letovej spôsobilosti a údržbu dodávaného tovaru, a dokumentáciu potrebnú na zápis lietadla do registra lietadiel SR  [prípadné ďalšie] |
| **Zaškolenie personálu Kupujúceho** (čl. 6.8. Dohody) | Tak ako je špecifikované v Prílohe č. 1 Dohody |
| **Cena bez DPH**  (čl. 7.1. Dohody) | [xxx] EUR. |
| **Bankový účet Predávajúceho**  (čl. 7.8. Dohody) | [●] |
| **Splatnosť faktúry**  (čl. 7.8. Dohody) | [●] dní odo dňa doručenie faktúry Kupujúcemu |
| **Záručná doba**  (čl. 8.3. Dohody) | [●] mesiacov, resp. odlietaných dvetisíc (2 000) letových hodín, podľa toho, ktorá skutočnosť nastane skôr |
| **Kontaktné údaje Kupujúceho**  (čl. 11.2. Dohody) | Ministerstvo vnútra Slovenskej republiky  Pribinova 2  812 72 Bratislava  Kontaktná osoba: [●]  Telefón: [●]  E-mail: [●] |
| **Kontaktné údaje Predávajúceho**  **(**čl. 11.2. Dohody) | Názov  adresa  Kontaktná osoba: [●]  Telefón: [●]  E-mail: [●] |

**PRÍLOHA č. 4**

**ZOZNAM SUBDODÁVATEĽOV**

|  |  |  |  |  |
| --- | --- | --- | --- | --- |
| **Poradové číslo** | **Identifikácia navrhnutého subdodávateľa (obchodné meno, sídlo, IČO)** | **Identifikácia príslušného plnenia** | **Podiel plnenia vyjadrený v %** | **Meno, priezvisko, dátum narodenia, adresa pobytu osoby oprávnenej konať za subdodávateľa** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**PRÍLOHA č. 5**

**SYSTÉM POSKYTOVANIA ZÁRUK**

**PRÍLOHA č. 6**

**VZOR VYKONÁVACEJ ZMLUVY**

(Vzor)

**VYKONÁVACIA ZMLUVA**

uzatvorená podľa § 269 ods. 2 zákona č. 513/1991 Zb. Obchodný zákonník

v znení neskorších predpisov (ďalej len „Obchodný zákonník“) a podľa zákona č. 343/2015 Z. z. o verejnom obstarávaní a o zmene a doplnení niektorých zákonov

v znení neskorších predpisov (ďalej len „zákon o verejnom obstarávaní“)

(ďalej len „**Zmluva**“)

**Článok I.**

**Zmluvné strany**

|  |  |  |  |
| --- | --- | --- | --- |
| **Kupujúci:** | |  | |
| Názov: | **Slovenská republika v zastúpení Ministerstva vnútra Slovenskej republiky** | | |
| Sídlo: | Pribinova 2, 812 72 Bratislava, Slovenská republika | | |
| Zastúpený: | [●] | | |
| IČO: | 00 151 866 | | |
| DIČ: | 2020571520 | | |
| IČ DPH: | SK2020571520 (registrácia podľa § 7 zákona č. 222/2004 Z. z. o dani z pridanej hodnoty v znení neskorších predpisov) | | |
| Bankové spojenie: | Štátna pokladnica | | |
| Číslo účtu: | SK78 8180 0000 0070 0018 0023 | | |
| BIC/SWIFT kód: | SPSRSKBA | | |
| Webové sídlo (URL): | http://www.minv.sk/ | | |
| Kontaktná/oprávnená osoba:  Tel. kontakt:  E-mail: | [●]  [●]  [●] | | |
| (ďalej len „**Kupujúci**“) |  | |

a

|  |  |  |
| --- | --- | --- |
| **Predávajúci:** | |  |
| Názov: | [●] | |
| Sídlo/Miesto podnikania: | [●] | |
| Zastúpený: | [●] | |
| IČO: | [●] | |
| DIČ: | [●] | |
| IČ DPH (ak je pridelené): | [●] | |
| DIČ:  IČ DPH (ak je pridelené):  Bankové spojenie:  Číslo účtu:  BIC/SWIFT kód: | [●]  [●]  [●]  [●]  [●] | |
| Webové sídlo (URL): | [●] | |
| Zápis: | v Obchodnom registri [●] súdu [●], oddiel [●], vložka č.: [●]  *Alternatívne* v Živnostenskom registri Okresného úradu [●], číslo živ. registra: [●] | |
| Kontaktná/oprávnená osoba:  Tel. kontakt:  E-mail: | [●]  [●]  [●] | |
| (ďalej len „Predávajúci“)  (Kupujúci a Predávajúci spoločne ďalej len „**Zmluvné strany**“ alebo jednotlivo len „**Zmluvná strana**“) | | |

**Článok II.**

**Úvodné ustanovenia**

**2.1.** Zmluvné strany uzatvorili dňa [•] Rámcovú dohodu č. [•] (ďalej len „**Dohoda**“), predmetom ktorej je záväzok Predávajúceho dodať Kupujúcemu vrtuľníky v predpokladanom počte tri (3) kusy podľa Opisu predmetu zákazky tvoriaceho Prílohu č. 1 Dohody a/alebo poskytnúť Kupujúcemu služby súvisiace s prevádzkou vrtuľníka podľa Opisu predmetu zákazky tvoriaceho prílohu č. 1 Dohody a záväzok Kupujúceho Tovar a/alebo Služby prevziať a zaplatiť cenu dohodnutú v súlade s podmienkami Dohody.

**2.2.** Zmluvné strany uzatvárajú túto Zmluvu v súlade s Dohodou a výzvou Kupujúceho na uzatvorenie tejto Zmluvy zo dňa [•].

**2.3.** Základným účelom tejto Zmluvy je v súlade s Dohodou zabezpečenie kúpy Tovaru a/alebo Služieb (tak ako je tento pojem zadefinovaný v čl. III. bod 3.1., čl. IV. a Prílohe č. 1 Zmluvy) Kupujúcim od Predávajúceho.

**2.4.** Kupujúci týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.

**2.5.** Predávajúci týmto vyhlasuje, že je spôsobilý túto Zmluvu uzatvoriť a plniť záväzky v nej obsiahnuté.

**2.6.** Ak nie je výslovne uvedené inak, majú pojmy použité v tejto Zmluve význam ako boli tieto definované v Dohode.

**2.7.** Ak nie je v tejto Zmluve dohodnuté inak, práva a povinnosti Účastníkov dohody v zmysle Dohody sú právami a povinnosťami Zmluvných strán podľa tejto Zmluvy. Pre vylúčenie akýchkoľvek pochybností, na zmluvné pokuty a úroky z omeškania podľa tejto Zmluvy sa vzťahuje čl. IX. Dohody.

**Článok III.**

**Predmet Zmluvy**

**3.1.** Predmetom tejto Zmluvy sú podmienky nákupu a predaja Tovaru a/alebo/Služieb tak ako je tento pojem definovaný v Opise predmetu zákazky (ďalej len „**OPZ**“) tvoriaci Prílohu č. 1 tejto Zmluvy (ďalej len „**Tovar**“ a/alebo “**Služby**“).

**3.2.** Predávajúci sa zaväzuje dodať za podmienok stanovených Dohodou, OPZ a touto Zmluvou Kupujúcemu Tovar a/alebo Služby a Kupujúci sa zaväzuje Tovar a/alebo Služby prevziať a zaplatiť cenu dohodnutú v súlade s podmienkami Dohody a tejto Zmluvy.

**3.3.** Pre vylúčenie akýchkoľvek pochybností, Kupujúci je oprávnený na základe tejto Zmluvy, v súlade s čl. III bod 3.3 Dohody, kúpiť samostatne Tovar a/alebo samostatne Službu a/alebo Tovar spolu so Službou.

**Článok IV.**

**Tovar a/alebo Služby**

**4.1.** Tovar a/alebo Služby sú bližšie a konkrétnejšie špecifikované v OPZ, ktorý tvorí Prílohu č. 1 tejto Zmluvy.

**4.2.** Predávajúci sa zaväzuje dodať Tovar a/alebo Služby  špecifikované v OPZ v bezchybnom stave a vymedzenej kvalite.

**4.3.** Tovar a/alebo Služby budú dodané do miesta dodania podľa Dohody po častiach (Tovar) a/alebo v celku (Služby), v súlade s Harmonogram dodávok častí Tovaru a Služieb, ktorý tvorí Prílohu č. 3 tejto Zmluvy.

**Článok V.**

**Cena**

**5.1.** Cena za Tovar a/alebo Služby, ktoré sú predmetom tejto Zmluvy, bola určená v súlade so zákonom NR SR č. 18/1996 Z. z. o cenách v znení neskorších predpisov a jeho vykonávacej vyhlášky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.

**5.2.** Cena za Tovar a/alebo Služby je v štruktúrovanej forme uvedená v Prílohe č. 2 tejto Zmluvy.

**5.3.** Vzhľadom na dohodnutú dodávku Tovaru po častiach sa Zmluvné strany dohodli na čiastkovej fakturácii podľa harmonogramu dodávok častí Tovaru, ktorý tvorí Prílohu č. 3 tejto Zmluvy. V prípade Služieb prebieha fakturácia v súlade s čl. VII. Dohody.

**Článok VI.**

**Výcvik personálu Kupujúceho**

**6.1.** Predávajúci sa v súlade s OPZ a Dohodou zaväzuje zrealizovať výcvik [•] príslušníkov personálu Kupujúceho pre údržbu a prevádzku Tovaru, [•] príslušníkov leteckého personálu Kupujúceho k získaniu typovej kvalifikačnej kategórie Tovaru a [•] zamestnancov Kupujúceho na všeobecné oboznámenie sa s typom každého dodaného Tovaru alebo jeho časti.

**6.2.** Za účelom realizácie výcviku podľa bodu 6.1. tohto článku sa Predávajúci zaväzuje vytvoriť návrh výcvikového plánu [•] mesiace pred dodaním prvého Tovaru. Predávajúcim vypracovaný návrh výcvikového plánu musí byť Kupujúcemu predložený v uvedenej lehote na prerokovanie a schválenie. Prerokovanie predloženého návrhu výcvikového plánu prebehne do [•] pracovných dní od jeho predloženia. Ak Kupujúci neuplatní voči predloženému návrhu výcvikového plánu výhrady, tento návrh schváli do [•] pracovných dní od jeho prerokovania.

**6.3.** Predávajúci je oprávnený začať s výcvikom podľa bodu 6.1. tohto článku až po schválení výcvikového plánu Kupujúcim a po výzve Kupujúceho na začatie realizácie príslušného výcviku. Ak Kupujúci vyzve Predávajúceho na začatie realizácie príslušného výcviku s prihliadnutím na špecifiká výcviku s dostatočným časovým predstihom, Predávajúci sa zaväzuje ukončiť výcvik najneskôr [•] pracovných dní pred dodaním Tovaru.

**6.4.** Predávajúci v rámci realizovaného výcviku poskytne každému účastníkovi výcviku školiaci materiál v anglickom jazyku a písomné potvrdenie o absolvovaní príslušného výcviku.

**Článok VII.**

**Doba platnosti Zmluvy**

**7.1.** Táto Zmluva sa uzatvára na dobu určitú, a to do riadneho a úplného dodania Tovaru a/alebo Služieb.

**7.2.** S ohľadom na kontext tejto Zmluvy, ustanovenia tejto Zmluvy, z povahy ktorých to vyplýva, ako aj záväzky z nich vyplývajúce, sú medzi Zmluvnými stranami platné a vymáhateľné aj po uplynutí doby platnosti tejto Zmluvy.

**Čl. VIII.**

**Skončenie Zmluvy**

* 1. Zmluvný vzťah založený touto Zmluvou možno skončiť pred dobou stanovenou v čl. VII. bod 7.1 tejto Zmluvy nasledovne:
     1. písomnou dohodou Zmluvných strán, a to dňom uvedeným v takejto dohode; v dohode o ukončení Zmluvy sa súčasne upravia aj nároky Zmluvných strán vzniknuté na základe alebo v súvislosti so Zmluvou,
     2. písomným odstúpením od Zmluvy ktoroukoľvek zo Zmluvných strán.
  2. Odstúpenie od tejto Zmluvy sa uskutoční písomným oznámením odstupujúcej Zmluvnej strany adresovaným druhej Zmluvnej strane zároveň s uvedením dôvodu odstúpenia od Zmluvy a je účinné okamihom jeho doručenia. V prípade pochybností sa má za to, že je odstúpenie doručené tretí deň po jeho odoslaní. Doručuje sa zásadne na adresu Zmluvnej strany uvedenej v čl. I tejto Zmluvy.
  3. Za podstatné porušenie Zmluvy sa považuje, ak:
     1. je Predávajúci v omeškaní s dodaním Tovaru a/alebo Služieb podľa Zmluvy oproti dohodnutému termínu plnenia o viac ako tridsať (30) dní bez uvedenia dôvodu, ktorý by omeškanie ospravedlňoval (vyššia moc),
     2. cena bude fakturovaná v rozpore s podmienkami dohodnutými v tejto Zmluve,
     3. Predávajúci dodá Kupujúcemu Tovar a/alebo Služby takých parametrov, ktoré sú v rozpore s touto Zmluvou,
     4. je Kupujúci v omeškaní so zaplatením faktúry o viac ako šesťdesiat (60) dní po lehote jej splatnosti.
  4. Kupujúci je oprávnený písomne odstúpiť od tejto Dohody aj v prípade, ak:
     1. proti Predávajúcemu začalo konkurzné konanie alebo reštrukturalizácia,
     2. Predávajúci vstúpil do likvidácie,
     3. Predávajúci koná v rozpore s touto Zmluvou a/alebo všeobecne záväznými právnymi predpismi a na písomnú výzvu Kupujúceho toto konanie a jeho následky v určenej primeranej lehote neodstráni,
     4. Predávajúci si zvolí odstúpenie ako nárok z vadného plnenia podľa § 436 Obchodného zákonníka.
  5. Odstúpenie od Dohody má následky stanovené príslušnými ustanoveniami Obchodného zákonníka, pokiaľ sa Zmluvné strany písomne nedohodnú inak.

**Čl. IX.**

**Záverečné ustanovenia**

**9.1.** Všetky práva a povinnosti Zmluvných strán z Dohody zaväzujú Zmluvné strany aj v zmysle tejto Zmluvy.

**9.2.** Zmluva má nasledujúce Prílohy, ktoré tvoria jej neoddeliteľnú súčasť:

Príloha č. 1: Opis predmetu zákazky,

Príloha č. 2: Kúpna cena za Tovar,

Príloha č. 3: Harmonogram dodávok častí Tovaru a Služieb.

**9.3.** Táto Zmluva môže byť doplnená alebo zmenená v súlade so všeobecne záväznými právnymi predpismi len písomnými očíslovanými dodatkami odsúhlasenými obidvoma Zmluvnými stranami.

**9.4.** V ostatných právach a povinnostiach touto Zmluvou neupravených platia príslušné ustanovenia zákona o verejnom obstarávaní, Obchodného zákonníka a ostatných všeobecne záväzných právnych predpisov platných na území Slovenskej republiky.

**9.5.** Zmluvné strany vyhlasujú, že túto Zmluvu uzatvorili slobodne a vážne, nie v tiesni a za nápadne nevýhodných podmienok, prečítali ju, porozumeli jej a nemajú proti jej forme a obsahu žiadne výhrady, čo potvrdzujú vlastnoručnými podpismi.

**9.6.** Táto Zmluva je vyhotovená v piatich (5) rovnopisoch s platnosťou originálu, pričom Kupujúci obdrží tri (3) rovnopisy a Predávajúci obdrží dva (2) rovnopisy.

**9.7.** Táto Zmluva nadobúda platnosť dňom jej podpisu obidvoma Zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv vedenom Úradom vlády SR. Zverejnenie Zmluvy v Centrálnom registri zmlúv zabezpečí Kupujúci.

|  |  |
| --- | --- |
| V Bratislave, dňa [•] | V Bratislave, dňa [•] |
| Za Kupujúceho:  Meno: [•]  Funkcia: [•] | Za Predávajúceho:  Meno: [•]  Funkcia: [•] |